"हम जिसे गुनगुना न सके वक्त ने ऐसा गीत क्यों गाया" खान साहब के दिमाग गज़ल की अंतिम लाइनें बार बार गूंज रही थी। भावशून्य से बैठे खान के दिमाग में कभी हजारों सवाल और विचार कौंध रहे थे तो कभी आज का घटनाक्रम। विचारों को लयबद्धता नहीं मिल रही थी। विचारों के जाल को तोड़ने के लिए दिमाग को झटक कर गाड़ी की ओर चल दिए। घर आकर दोपहर की झपकी लेने का प्रयास किया ,मगर दिमाग अभी भी विचारों की अंधी दौड़ में अपने घोड़े दौड़ा रहा था।